**Groupe PSA** (vuosina 1991–2016 **PSA Peugeot Citroën**, 1976–1991 **PSA Group**) oli ranskalainen autojen ja moottoripyörien valmistaja, joka yhdistyi vuonna 2021 Fiat Chrysler Automobilesin kanssa Stellantis-konserniksi. Groupe PSA:n valmistamat automerkit olivat Citroën, Peugeot, DS, Opel ja Vauxhall.

Lokakuussa 2019 ilmoitettiin ensi kertaa Groupe PSA:n ja Fiat Chrysler Automobilesin yhdistymisestä. Joulukuussa 2020 EU-komissio hyväksyi PSA:n ja FCA:n yhdistymisen, ja 16. tammikuuta 2021 PSA ja FCA virallisesti fuusioituivat Stellantis-konserniksi.

Historia
--------

PSA-konsernin logo 1980-luvun alussa.
PSA-konsernin aiempi logo.
Konserni syntyi vuonna 1976, kun Peugeot Société Anonyme (PSA) osti konkurssiin menneen kilpailijansa, Citroën-yhtiön. Näin muodostui PSA Group, jonka nimi myöhemmin muutettiin muotoon PSA Peugeot Citroën.

Vuonna 1979 PSA osti taloudellisissa vaikeuksissa olleen, Simca-merkkisiä autoja valmistaneen Chrysler Europe -yhtiön nimellisellä yhdellä Yhdysvaltain dollarilla. Kauppaan ei kuitenkaan kuulunut Simca-tuotemerkki, joten autojen merkiksi tuli Talbot. Uusi merkki ei kuitenkaan menestynyt toivotulla tavalla, ja vuonna 1985 PSA päättikin luopua merkistä. Henkilöautojen valmistus päättyi pian tämän jälkeen. Viimeinen Talbot-merkkinen ajoneuvo, Express-pakettiauto valmistui vuonna 1994.

Vuonna 2016 PSA Peugeot Citroënin nimeksi vaihdettiin Groupe PSA.

Helmikuussa 2017 General Motors käynnisti neuvottelut PSA-kosernin kanssa Opel- ja Vauxhall-merkkien mahdollisesta myymisestä PSA:lle. Kauppa varmistui maaliskuussa, ja sen hinnaksi tuli 2,2 miljardia euroa.

Konserni
--------

Peugeot ja Citroën käyttävät omia myynti- ja markkinointikanaviaan, mutta merkit hyötyvät yhteisistä teknologia-, kehitys- ja tuotantoresursseista.

Konsernin toimitusjohtajana oli vuosina 1997–2007 Jean-Martin Folz. Folzin tilalle toimitusjohtajaksi nimitettiin helmikuussa 2007 Christian Streiff. Streiff sai potkut maaliskuussa 2009 autoteollisuutta pahoin vaivaavan laman takia. Hänen tilalleen yhtiön johtoon nousi Philippe Varin. Yrityksen liikevaihto oli vuonna 2005 yli 56 miljardia euroa. Yrityksen suurimmat osakkeenomistajat olivat Bpifrance ja kiinalainen Dongfeng Motor Corporation, jotka kumpikin omistivat osakkeista 12,4 prosenttia. Ranskalainen FFP omisti osakkeista 11,4 prosenttia ja Peugeotin perhe omisti 2,94 prosenttia.

Yhtiö oli vuonna 2018 Euroopan kolmanneksi suurin autonvalmistaja Volkswagenin ja Renault’n jälkeen. PSA on aktiivisesti kehittänyt markkinaosuuttaan monilla nopean kasvun alueilla. Yhtiö onkin tehnyt merkittäviä investointeja ja yhteistyösopimuksia Etelä-Amerikassa, Iranissa (Iran Khodro) ja Kiinassa (Dongfeng Peugeot-Citroën Automobile).

Yhteistyösopimukset
-------------------

Sevel-yhteistyön hedelmiä: Citroën C8.
TPCA-yhteistyön hedelmiä: Peugeot 108.
Edellä mainittujen paikallisten kumppanuuksien lisäksi PSA-konserni tekee yhteistyötä myös muiden suurten autonvalmistajien kanssa.

### Yhteistyö Renault’n kanssa

PSA-konsernin ja Renault’n yhteistyö alkoi jo 1960-luvun lopulla. Aluksi se koski lähinnä automaattivaihteistoja, mutta vuonna 1971 yhtiöt alkoivat yhdessä Volvon kanssa kehittää V6-moottoria. Volvon vetäydyttyä **Peugeot Renault Volvo** (PRV) -nimisestä yhteistyöyrityksestä vuonna 1989, jatkoivat PSA ja Renault V6-moottorin kehittämistä omassa yhteisyrityksessään nimeltä **La Française de Mécanique**.

### Sevel ja yhteistyö Fiatin kanssa

*Pääartikkeli: Sevel*
**Sevel** (Société Européenne de Véhicules Légers SpA) on PSA-konsernin ja Fiatin yhteisyritys. Yhtiöt omistavat yrityksen puoliksi, ja se valmistaa kahdessa tehtaassa (Sevel Sur Italiassa ja Sevel Nord Ranskassa) tila-autoja, pakettiautoja ja kevyitä kuorma-autoja. Sevel valmistaa autoja Fiat-, Peugeot-, Citroën- ja Lancia-merkkisinä. Yhteistyö alkoi vuonna 1978 ja vuonna 2001 yhteistyösopimusta jatkettiin aina vuoteen 2017 asti.

Maaliskuussa 2005 PSA, Fiat ja Tofaş sopivat perustavansa yhteisen tehtaan Turkin Bursaan. Tehtaassa tullaan valmistamaan uutta, pientä pakettiautoa, jota tullaan myymään sopimuskumppaneiden merkeillä (Citroën Nemo, Fiat Fiorino ja Peugeot Bipper).

### Yhteistyö Fordin kanssa

Syyskuussa 1998 PSA ja Ford Motor Company allekirjoittivat laajan, dieselmoottoreita koskevan kehitys- ja valmistussopimuksen. Yhteistyön tuloksena on tähän mennessä syntynyt neljä dieselmoottoriperhettä, joita valmistetaan PSA-yhtymän Trémeryn tehtaalla, Ranskan Mosellessa, sekä Fordin Dagenhamin tehtaalla Englannissa.

### TPCA ja yhteistyö Toyotan kanssa

*Pääartikkeli: Toyota Peugeot Citroën Automobile*
Vuonna 2001 PSA ja Toyota solmivat sopimuksen, jonka tuloksena syntyi yhteisyritys **TPCA** (*Toyota Peugeot Citroën Automobile*). TPCA valmistaa pieniä kaupunkiautoja Tšekin Kolínissa. Tämänhetkiset mallit ovat Peugeot 108, Citroën C1 ja Toyota Aygo. Viimeisimmäksi tähän PSA-yhteistyöhön on lisätty Peugeotin (Expert), Citroënin (Jumpy) ja Toyotan (Proace) yhteinen tavara-autojen yhteisyritys, jossa PSA valmistaa autot ja Toyota ostaa osan autoista omaan myyntiin. Autot valmistetaan Ranskassa.

### Yhteistyö BMW:n kanssa

Vuonna 2002 PSA solmi ottomoottoreita koskevan yhteistyösopimuksen BMW:n kanssa. Sopimuksen puitteissa yhtiöt suunnittelevat ja valmistavat uusia, pieniä 1,6 litran ottomoottoreita, joita käytetään PSA-konsernin autojen lisäksi Mini-autoissa. Moottorit valmistetaan pääasiassa PSA-yhtymän Douvrinin tehtaalla, mutta niitä kootaan myös Englannissa BMW:n Mini-tehtaalla. Joulukuussa 2006 yhtiöt solmivat aiesopimuksen selvittääkseen yhteistyön jatkamista myös uusilla moottorimalleilla.

### Yhteistyö Mitsubishin kanssa

Heinäkuussa 2005 PSA solmi Mitsubishin kanssa sopimuksen SUV-luokan autoista. Sopimuksen mukaan Mitsubishi valmistaa Peugeot 4007- ja Citroën C-Crosser -malleja oman Outlander-mallinsa pohjalta. Autoissa käytetään voimanlähteenä Mitsubishin otto- ja PSA-konsernin dieselmoottoreita. Ne esiteltiin Euroopassa vuonna 2007.

Toukokuussa 2008 PSA:n ja Mitsubishin yhteistyö syveni, kun yhtiöt ilmoittivat yhteisen tehtaan perustamisesta Venäjän Kalugaan. Tehtaan peruskivi muurattiin 10. kesäkuuta 2008, ja tuotannon suunniteltiin alkavan vuonna 2011. Tehdas tulee tuottamaan keskiluokan SUV-malleja kaikille merkeille, sekä keskikokoisia tavanomaisia henkilöautoja Peugeot- ja Citroën-merkeillä. Tehtaan vuosikapasiteetti tulee olemaan 160 000 autoa. Autot valmistetaan ensisijaisesti Venäjän markkinoille.

Tehtaat
-------

| Tehdas | Paikkakunta | Maa | Tuotannossa olevat mallit syyskuussa 2007 | Tuotanto vuonna 2006 |
| --- | --- | --- | --- | --- |
| **Aulnay** | Aulnay-sous-Bois | Ranska | Citroën C2  Citroën C3 | 299 600 |
| **Mulhouse** | Sausheim | Ranska | Citroën C4  Citroën C4 Coupé  Peugeot 206  Peugeot 308 | 340 900 |
| **Poissy** | Carrières-sous-Poissy | Ranska | Peugeot 206  Peugeot 207  Peugeot 207 SW  Peugeot 1007 | 291 200 |
| **Rennes** | Chartres-de-Bretagne | Ranska | Citroën C5  Citroën C5 SW  Citroën C6  Citroën Xsara Picasso  Peugeot 407 | 240 800 |
| **Sochaux** | Sochaux | Ranska | Peugeot 307  Peugeot 307 CC  Peugeot 307 SW  Peugeot 308  Peugeot 607 | 330 500 |
| **Madrid** | Madrid | Espanja | Citroën C3 Pluriel  Peugeot 207  Peugeot 207 CC | 150 700 |
| **Vigo** | Vigo | Espanja | Citroën Berlingo  Citroën C4 Picasso  Citroën C4 Grand Picasso  Citroën Xsara Picasso  Peugeot Partner | 472 400 |
| **Mangualde** | Mangualde | Portugali | Citroën Berlingo  Peugeot Partner | 57 300 |
| **Trnava** | Trnava | Slovakia | Peugeot 207 | 52 000 |
| **Buenos Aires** | Buenos Aires | Argentiina | Citroën Berlingo  Citroën C4 notchback  Peugeot 206  Peugeot 307  Peugeot 307 Sedan  Peugeot Partner | 96 800 |
| **Porto Real** | Porto Real | Brasilia | Citroën C3  Citroën Xsara Picasso  Peugeot 206  Peugeot 206 SW | 89 900 |

Lähteet
-------

1. ↑  Carlos Tavares *Groupe PSA*. Viitattu 31.10.2019.
2. ↑  Louis Gallois *Groupe PSA*. Viitattu 31.10.2019.
3. ↑  Yrjö Kokkonen: Peugeot ja Fiat Chrysler yhdistyvät – Syntyy maailman neljänneksi suurin autoyhtiö *Ylen uutiset*.  31.10.2019. Viitattu 28.11.2021.
4. ↑  EU-komissio hyväksyi autojättien fuusion – syntymässä maailman neljänneksi suurin autovalmistaja *Ilta-Sanomat*.  21.12.2020. Viitattu 28.11.2021.
5. ↑  Fiatin ja Peugeot’n valmistajien yhdistyminen toteutui – uusi yhtiö saa nimen Stellantis *Helsingin Sanomat*.  16.1.2021. Viitattu 24.12.2023.
6. ↑  Hyvästi PSA Peugeot Citroën, eläköön Groupe PSA! *Tekniikan Maailma*.  6.4.2016. Viitattu 28.11.2021.
7. ↑  General Motors in talks with PSA to sell Vauxhall and Opel brands *Auto Express*.  14.2.2017. Viitattu 15.2.2017. (englanniksi)
8. ↑  Opel myytiin ranskalaisille: tuhansille potkut tiedossa *Talouselämä*.  6.3.2017. Viitattu 6.3.2017.
9. ↑  Christian Streiff appointed Chairman of PSA Peugeot Citroën's new managing board  6. helmikuuta 2007. PSA Peugeot Citroën. Viitattu 25. helmikuuta 2007.
10. ↑  Peugeotin johtaja sai potkut  29. maaliskuuta 2009. Nelonen. Viitattu 30. maaliskuuta 2009. [vanhentunut linkki]
11. ↑  Cooperations - PSA Peugeot Citroën / Renault PSA Peugeot Citroën. Viitattu 6. tammikuuta 2007.
12. ↑  Fiat, PSA Peugeot Citroën and Tofas Sign Cooperation Agreement to Develop and Produce Small, Entry-Level Light Commercial Vehicles  31. maaliskuuta 2005. PSA Peugeot Citroën. Viitattu 6. tammikuuta 2007.
13. ↑  Cooperations - PSA Peugeot Citroën / Ford PSA Peugeot Citroën. Viitattu 6. tammikuuta 2007.
14. ↑  Toyota Motor Corporation and PSA Peugeot Citroën Agree to Enter a Cooperation on Joint Development and Production of Small Cars  12. heinäkuuta 2001. PSA Peugeot Citroën. Viitattu 6. tammikuuta 2007.
15. ↑  PSA Peugeot Citroën and BMW Group present the Industrial Plan for their Cooperation in Douvrin  21. kesäkuuta 2006. PSA Peugeot Citroën. Viitattu 6. tammikuuta 2007.
16. ↑  BMW Group and PSA Peugeot Citroën have signed a letter of intent to assess a new extension of their cooperation on petrol engines  18. joulukuuta 2006. PSA Peugeot Citroën. Viitattu 6. tammikuuta 2007.
17. ↑  Mitsubishi Motors and PSA Peugeot Sign Cooperation Agreement on All-New SUVs  11. heinäkuuta 2005. PSA Peugeot Citroën. Viitattu 6. tammikuuta 2007.
18. ↑  Russia: to accelerate their growth, PSA Peugeot Citroën and Mitsubishi Motors Corporation set up a joint venture  19. toukokuuta 2008. PSA Peugeot Citroën. Viitattu 29. toukokuuta 2008.
19. ↑  Mitsu ja PSA rakentavat Venäjälle.  *Länsi-Uusimaa*, 29. toukokuuta 2008, s. 13. Lohja:
20. ↑  Press memento september 2007 (PDF) (Sivu 30)  Syyskuu 2007. PSA Peugeot Citroën.  (englanniksi)

Aiheesta muualla
----------------

* Groupe PSA:n kotisivut

|  |  |  |  |  |  |
| --- | --- | --- | --- | --- | --- |
| 

| * n
* k
* m
Ranska CAC 40 -indeksi |
| --- |
|  |
| 
* Air Liquide
* Airbus
* Alstom
* ArcelorMittal
* AXA
* BNP Paribas
* Bouygues
* Capgemini
* Carrefour
* Crédit Agricole
* Danone
* Dassault Systèmes
* Edenred
* Engie
* EssilorLuxottica
* Eurofins Scientific
* Hermès
* Kering
* L’Oréal
* Legrand
* LVMH
* Michelin
* Orange
* Pernod Ricard
* Publicis
* Renault
* Safran
* Saint-Gobain
* Sanofi
* Schneider Electric
* Société Générale
* Stellantis
* STMicroelectronics
* Teleperformance
* Thales Group
* TotalEnergies
* Unibail-Rodamco-Westfield
* Veolia Environnement
* Vinci
* Vivendi

 |
|  |
| Päivitetty: 4. tammikuuta 2024 |

 |



|  |  |  |  |  |  |
| --- | --- | --- | --- | --- | --- |
| 

| * n
* k
* m
Euroopan unionin lippu Euronext 100 -indeksi |
| --- |
|  |
| 
* Anheuser-Busch InBev
* Aéroports de Paris
* Adyen
* Aegon
* Ageas
* Ahold
* Air Liquide
* Airbus
* Aker BP
* AkzoNobel
* Alstom
* Amundi
* ArcelorMittal
* Argenx
* ASM International
* ASML Holding
* AXA
* BioMérieux
* BNP Paribas
* Bouygues
* Bureau Veritas
* Capgemini
* Carrefour
* Crédit Agricole
* CRH plc
* D'Ieteren Group
* Danone
* Dassault Systèmes
* DNB Bank
* DSM
* Edenred
* Électricité de France
* Energias de Portugal
* Eiffage
* Elia Group
* Engie
* Equinor
* Essilor International
* Eurofins Scientific
* Euronext
* Flutter Entertainment
* Galp Energia
* Groupe Bruxelles Lambert
* Gecina
* Getlink
* Heineken
* IMCD
* ING Groep
* Ipsen
* Jerónimo Martins
* KBC Groep
* Kering
* Kerry Group
* Kingspan Group
* KPN
* L'Oréal
* Legrand
* LVMH
* Michelin
* Mowi
* NN Group
* Norsk Hydro
* OCI
* Orange
* Orkla
* Pernod Ricard
* Philips
* Prosus
* Publicis Groupe
* Randstad Holding
* Remy Cointreau
* Renault
* Ryanair Holding
* Safran
* Saint-Gobain
* Sanofi
* Schneider Electric
* Shell
* Smurfit Kappa
* Société Générale
* Sodexo
* Solvay
* Stellantis
* STMicroelectronics
* Telenor
* Teleperformance
* Thales
* TotalEnergies
* UCB Group
* UMG
* Umicore
* Unibail-Rodamco
* Unilever
* Veolia Environnement
* Vinci
* Vivendi
* Vår Energi
* Wolters Kluwer
* Worldline
* Yara International

 |
|  |
| Päivitetty: 8. maaliskuuta 2023 |

 |